Lav et referat af nedenstående tekst:

Tekst:
Se en masse VM direkte på TV 2 PLAY. Se sendeplanen her. Når man har en 22- og en 23-årig på hver side af sig, er det klart, at man skal op på dupperne for at følge med ungdommens vovemod. Også selvom man hedder Mikkel Hansen og er en af de bedste håndboldspillere i verden. Han var flankeret af Mathias Gidsel og Simon Pytlick fra start i Danmarks VM-åbningskamp mod Belgien, og det bekom den danske stjerne godt. - Jeg har jo de to unge drenge, som kan ligge og spille mand-mand, og så kan jeg ligge og styre det en smule og drage fordele af, hvor dygtige de er og komme på nogle af ydersiderne, som jeg også gjorde senere i kampen. Jeg drager god fordel af farten, som de kommer med, siger Mikkel Hansen efter kampen til TV 2 SPORT. Er det en rolle, der passer dig fint? - Det har jeg det rigtig fint med. Jeg tror, vi alle sammen har set her i første halvsæson, at de to, jeg startede inde med, har spillet på et rigtig højt niveau. De fortsætter i dag (fredag, red), vinder deres dueller, er dygtige til også at få sluppet boldene videre og træffer de rigtige beslutninger. - Det er klart, at min opgave også er at sætte de to i scene og sørge for, at de kommer i de situationer, de godt kan lide, og det synes jeg, vi lykkedes med. Det skal så også nævnes, at Rasmus Lauge, der normalt er starter, sad over i åbningskampen, da han kæmper med en lille skade. En sprudlende Mikkel Hansen TV 2 SPORTs håndboldeksperter Anders Eggert og Claus Møller Jakobsen er enige i, at Mikkel Hansen brillerede i rollen som spilstyrer. - Jeg var lidt inde på i pausen, at den her fart, som Gidsel og Pytlick genererer, profiterer Mikkel af. Han får nogle muligheder, hvor han kan ligge som en anden quarterback. Han kan bruge sin split vision, og det fungerede til UG. - Jeg er vildt imponeret over, hvordan han profiterede af det. Det var en sprudlende Mikkel Hansen, siger Claus Møller Jakobsen. Mikkel Hansen fortæller, at det egentlig er lidt ligegyldigt for ham, om han har udgangspunkt fra backen eller fra playmaker-positionen i angrebet. - Så længe vi vinder. Det kan også være, at jeg sidder ude. Så længe vi vinder. Vi ved, at det er en lang turnering, og vi får brug for alle. Vi har mange rigtig, rigtig dygtige spillere, og det er vigtigt at få brugt dem. Uanset om jeg spiller i midten eller på venstre back, så har vi mange kombinationer og måder at spille på. For os handler det ikke så meget om, hvor vi starter, men om at vi får sat hinanden i nogle situationer, hvor vi føler os trygge. Så når man som oftest succes, siger Hansen. Skudarmen fejler stadig intet Landstræner Nikolaj Jacobsen forklarer i TV 2 SPORTs studie efter kampen, at planen med Mikkel Hansen i midten af bagkæden ikke er noget, der er opfundet lige inden starten på VM. Det har været undervejs længe. - Mikkel har fået nogle ting at tænke over. Jeg har sendt videoer til ham, fordi vi ville komme til at spille med den her opstilling. Jeg synes, der var mange ting mellem de tre, der sad godt. Flot og hurtigt håndbold, siger Jakobsen. - Nu er der to drenge på 22 og 23 (Pytlick og Gidsel, red.). De tvinger ham op i fart. Han skal bevæge fødderne, hvis han skal følge med. Det bekommer ham godt. Han kan komme på sit første skridt, og hans skudarm fejler intet. Det har den aldrig gjort. Mikkel Hansen scorede ti mål i kampen, mens Mathias Gidsel endte på ni scoringer. Pytlick endte med tre scoringer. Danmarks næste kamp er mod Bahrain, og den spilles søndag. Danmark topper gruppe H, da Bahrain og Tunesien spillede uafgjort fredag.

Referat:
Mikkel Hansen strålede i Danmarks åbningskamp ved VM, hvor hans overblik og tekniske snilde blev sat perfekt op.